Kouluruotsi on suomalaisten suuri valtti. Lue laaja juttu Norjan työtilanteesta IL Plus -palvelusta.

Suomalainen Sami toimii leikkaushoitajana Norjassa.

Anita Andresen työskentelee hankkeessa, joka pyrkii poistamaan työvoiman liikkuvuuden esteitä Pohjoismaissa. ALEKSANTERI PIKKARAINEN

Norjassa kärsitään työvoimapulasta. Suomalaisia nuoria työttömiä pyritään jopa kädestä pitäen auttamaan, jotta nämä lähtisivät naapurimaahan töihin. Vaatimattomallakin koulutuksella Norjassa voi olla tarjolla lähes varma työpaikka ja kolmen tuhannen euron palkka.

Oulussa suomalaisia auttaa uusille urille Norjaan Johanna Kamunen. Kamunen työskentelee liikkuvuuskoordinaattorina BusinessOulun liikelaitoksessa. Hän tunnustautuu Norja-faniksi. Kamunen itse päätyi Norjaan töihin ensin kalatehtaalle ja sieltä muihin tehdastöihin. Hän asui Tromssassa ja Båtsfjordissa Finnmarkissa.

- CV:ssä se on ollut se suurin valtti, vaikka kokemus on ollut tehdastyötä. Se on kertonut työnantajille, että on rohkeutta ja uskallusta ja pystyy olemaan joustava.

Kamusen mukaan työmarkkinat Norjassa ovat nykyisin kilpaillummat kuin hänen aikanaan 2000-luvun alkupuolella. Suomalaisten kanssa samoille markkinoille ovat tulleet puolalaiset, latvialaiset, romanialaiset ja muut. Koneet ovat korvanneet perinteistä kalatehdastyötä, mutta sitäkin on silti tarjolla.

- Kun olin töissä Norjassa, oli suuri joukko suomalaisia, venäläisiä ja jonkun verran ruotsalaisia.

Tromssan ilmasto Jäämeren rannalla on erityinen. Kovaa pakkasta ei ole koskaan. ALEKSANTERI PIKKARAINEN

Yksi valtti yli muiden

Suomalaisilla on uusiin kilpailijoihin verrattuna ehdoton valtti: kouluruotsi. Sitä Kamunen suosittelee vaalimaan. Osalla aloista, kuten hoitoalalla, pohjoismaisten kielten osaaminen on välttämättömyys ja ruotsilla Norjassa pärjää täysin. Kielitaitovaatimus on noussut.

Hänen kohtaamiensa työnhakijoiden ongelmana ovat olleet myös puutteelliset ansioluettelot.

- Ne pitää saada kuntoon. Olen lukenut parin vuoden aikana niitä monia satoja ja niiden on oltava parempia kuin tähän asti. Motivaatio, osaaminen ja suosittelijat kannattaa olla selkeästi esillä.

Suomalaisille ehkä suurin vetovoimatekijä Norjassa ovat palkat.

Minimipalkkatöissä, kuten kalatehtailla, lähtöpalkka on 19 euroa tunnissa. Norjassa on myös monia muita työhön liittyviä parempia etuja, kuten lyhyemmät työajat ja verovapaa kesäkuu, sekä vain puoliksi verotettava joulukuu.

Lue tämä juttu:

Tai: